मंगलवार को एमपी के मंदसौर-नीमच रोड़ पर आंदोलनरत लगभग 1 हजार किसानों ने चक्काजाम कर दिया था। इस दौरान किसानों ने 8 ट्रकों और 2 मोटरसाइकिलों को भी आग के हवाले कर दिया। पुलिस और सीआरपीएफ के जवानों ने हालात काबू में करने का प्रयास किया तो भीड़ ने पथराव शुरू कर दिया। जवाबी कार्रवाई में सीआरपीएफ ने भी फायरिंग कर दी। फायरिंग में 5 लोगों की मौत हो गई। फायरिंग में मारे गए लोगों में लोद पिपलिया निवासी कन्हैयालाल पाटीदार, टकरावद निवासी कन्हैयालाल पाटीदार, नयाखेडा निवासी चैनाराम पाटीदार, बरखेड़ापंथ निवासी अभिषेक पाटीदार और सत्यनारायण पाटीदार हैं।